ऐसे ही हमारे युवा राकेश वर्मा है जिन्होंने शांतिमन की स्थापना कर अपने शौक व जूनून को जिंदा रखा हैं। राकेश वर्मा इंदौर के एक जाने माने शिल्पकार है जो मूर्तिया बनाते हैं लेकिन उन्हें व्यक्तिकृत रूप देने के लिए मूर्तियों का छोटा रूप बनाते है जिसे मिनिएचर कहा जाता है। वे बताते हैं कि आने वाली पीढ़ी इस दिशा में भी अपना सफल करियर बना सकती है। राकेश वर्मा कहते हैं कि आज का दौर गिफ्टिंग का दौर है, लोग ऑनलाइन शॉपिंग करते हैं खासकर युवा पीढ़ी, कोई भी कलाकार अपने इस शौक को करियर के रूप में बनाते हुए अपनी कलाकृतियों को ऑनलाइन बेच सकता है और इस तरह कमाई का एक जरिया बना सकता है। आज आए दिन कोई न कोई डेज़ सेलिब्रेट किए जाते हैं जैसे फादर्स डे, मदर्स डे, फ्रेंडशिप डे, इत्यादि और इन दिनों पर अपने संबंधित परिवारजनों व मित्रों को गिफ्ट दिए जाते हैं। तब मिनिएचर जैसे पर्सनलाइज्ड गिफ्ट देना एक अच्छा आइडिया है। इस तरह ये गिफ्ट क्लाइंट्स को भी दिए जा सकते हैं, इन मिनिएचर को प्राप्त करने वाले को एक खास तरह का अनुभव होता है क्योंकि इन्हें खास उनके लिए बनाया जाता है जिसे हम यह गिफ्ट करते हैं।